Na podlagi prvega in petega odstavka 9. člena, petega odstavka 11. člena in za izvrševanje 12. člena Zakona o meroslovju (Uradni list RS, št. 26/05 – uradno prečiščeno besedilo) minister za gospodarstvo, delo in šport izdaja  

Pravilnik o spremembah in dopolnitvah Pravilnika o meroslovnih zahtevah za etilometre
1. člen

1) Ta pravilnik se izda ob upoštevanju postopka informiranja v skladu z Direktivo (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe (UL L št. 241 z dne 17. 9. 2015, str. 1). 

(2) Določbe tega pravilnika se ne uporabljajo za proizvode, ki se v skladu z nacionalno zakonodajo, ki zagotavlja enakovredno raven varovanja javnega interesa, kot je določena v zakonodaji Republike Slovenije, 
•	zakonito proizvajajo oziroma tržijo v drugih državah članicah Evropske unije in Turčiji ali 
•	proizvajajo v državah Evropskega združenja za prosto trgovino (EFTA), ki so hkrati podpisnice Sporazuma o Evropskem gospodarskem prostoru.

(3) Ta pravilnik se izvaja v skladu z Uredbo (EU) št. 2019/515 Evropskega parlamenta in Sveta z dne 19. marca 2019 o vzajemnem priznavanju blaga, ki se zakonito trži v drugi državi članici, in o razveljavitvi Uredbe (ES) št. 764/2008 (UL L št. 91 z dne 29. 3. 2019, str. 1).

2. člen

V Pravilniku o meroslovnih zahtevah za etilometre (Uradni list RS, št. 81/13 in 5/16) se spremeni drugi odstavek 4. člena, tako da se glasi:

»(2) NDP so sledeči:

	Prava vrednost koncentracije etanola v plinski fazi β (mg/l)
	NDP

	0,000 mg/l ≤ β ≤ 0,400 mg/l
	± 0,020 mg/l

	0,400 mg/l < β ≤ 2,000 mg/l
	± (0,05 x β)

	β > 2,000 mg/l
	± (0,5 x β – 0,9 mg/l)



3. člen
27. člen se spremeni, tako da se glasi:

»27. člen
(prva overitev)

(1) Postopek pregleda in preskusa etilometra pri prvi overitvi obsega:
· identifikacijo etilometra zaradi ugotovitve njegove skladnosti s certifikatom o odobritvi tipa, vključno s preverjanjem skladnosti programske opreme, popolnosti bistvenih dodatkov in pomožnih naprav (kot so npr. ustniki, naprave za shranjevanje ali tiskanje, ipd.) s certifikatom o odobritvi tipa merila,
· preskus etilometra v skladu z določbami tega pravilnika ter
· pregled predpisanih napisov in možnosti za označitev z overitvenimi in zaščitnimi oznakami.

(2) Postopek preskusa etilometra iz druge alinee prejšnjega odstavka obsega preskus točnosti.

(3) Preskus točnosti iz prejšnjega odstavka se opravi najmanj pri treh različnih referenčnih vrednostih, katerih koncentracije etanola v plinski fazi naj bodo v bližini zakonsko določenih mej za različno sankcioniranje, kot jih določa zakon, ki ureja pravila v cestnem prometu. Pri vsaki izbrani referenčni vrednosti je potrebno opraviti najmanj tri zaporedne meritve.

(4) Rezultati meritev morajo za preskus točnosti izpolnjevati zahteve iz drugega odstavka 4. člena tega pravilnika. 

(5) V primeru dvoma o skladnosti etilometra z zahtevami tega pravilnika se morajo za potrditev izpolnjevanja zahtev tega pravilnika poleg preskusa, določenega v drugem odstavku tega člena, izvesti še drugi pregledi in preskusi.

[bookmark: _Hlk227066759](6) Kontrolni sistem, ki se uporablja za preskušanje etilometrov, mora simulirati koncentracijo etanola v plinski fazi znane koncentracije z merilno negotovostjo, ki je manjša ali enaka 1/3 NDP za to koncentracijo.

(7) Veljavnost prve overitve etilometra se določi tako, da se datumu prve overitve prišteje rok redne overitve. Prva overitev velja do konca meseca, v katerem se izteče rok overitve.

(8) Poleg oznake prve overitve se etilometer pri prvi overitvi označi tudi z oznako redne overitve z označeno veljavnostjo overitve.«
4. člen
(1) V 29. členu se  briše prvi odstavek. Drugi postane prvi in se spremeni tako da se glasi:

»(1) Pri redni in izredni overitvi se opravi preverjanje in preskuse enako kot je navedeno za prvo overitev v 27. členu tega pravilnika.«

(2) tretji odstavek postane drugi.
5. člen
30. člen se spremeni tako, da se glasi:

»30. člen

NDP za etilometre v uporabi so sledeči:

	Prava vrednost koncentracije etanola v plinski fazi β (mg/l)
	NDP 

	0,000 mg/l ≤ β < 0,400 mg/l
	± 0,030 mg/l

	0,400 mg/l < β ≤ 2,000 mg/l
	± (0,075 x β)

	 β > 2 mg/l
	± (0,75 x β – 1,35 mg/l)



6. člen
Doda se nov 30.a člen, ki se glasi:

»30.a člen
(varnostna razlika)

Pri uporabi etilometra z namenom merjenja koncentracije etanola v izdihanem zraku se od končnega rezultata po drugem odstavku 15. člena tega pravilnika, odšteje varnostna razlika absolutne vrednosti NDP iz 30. člena tega pravilnika.«
7. člen 
(1) Etilometri, ki imajo na dan uveljavitve tega pravilnika veljavno odobritev tipa merila na podlagi Pravilnika o meroslovnih zahtevah za etilometre (Uradni list RS, št. 81/13 in 5/16), se smejo dati v prvo overitev, če izpolnjujejo zahteve iz 27. člena pravilnika.

(2) Etilometri, ki imajo na dan uveljavitve tega pravilnika veljavno prvo overitev na podlagi Pravilnika o meroslovnih zahtevah za etilometre (Uradni list RS, št. 27/02) ali Pravilnika o meroslovnih zahtevah za etilometre (Uradni list RS, št. 81/13 in 5/16), se smejo še naprej dajati v redno oziroma izredno overitev, če izpolnjujejo zahteve iz 29. člena pravilnika.
8. člen
Ta pravilnik začne veljati petnajsti dan po objavi v Uradnem listu Republike Slovenije.

